Don Cheadle itu apa sih? Jelaskan dalam bahasa melayu ya

Donald Frank "Don" Cheadle, Jr. (; lahir November 29, 1964) ialah seorang pelakon, penulis, penerbit dan pengarah Amerika Syarikat. Beliau mempunyai peranan awal dalam Hamburger Hill (1987) sebelum membina kariernya pada era 1990an dalam Devil in a Blue Dress (1995), Rosewood (1997) dan Boogie Nights (1997). Beliau berjasama dengan pengarah Steven Soderbergh dalam filem Out of Sight (1998), Traffic (2000) dan Ocean's Eleven (2001). Filem-filem lain termasuk The Rat Pack (1998), Things Behind the Sun (2001), Swordfish (2001), Crash (2004), Ocean's Twelve (2004), Ocean's Thirteen (2007), Reign Over Me (2007), Talk to Me (2007), Traitor (2008) dan The Guard.

Beliau melakonkan watak War Machine dalam Marvel Cinematic Universe dan telah muncul dalam Iron Man 2 (2010), Iron Man 3 (2013) dan Avengers: Age of Ultron (2015). Beliau akan menyambung wataknya dalam Captain America: Civil War pada tahun 2016.

Pada tahun 2004, peranannya sebagai Paul Rusesabagina dalam Hotel Rwanda mendapatkan beliau pencalonan Anugerah Akademi untuk Pelakon Lelaki Terbaik. Beliau membintangi sebagai Marty Kaan dalam sitkom Showtime, House of Lies dimana beliau memenangi Anugerah Golden Globe pada tahun 2013.